	
[bookmark: _Hlk19607957]Na temelju članka 109. Zakona o prostornom uređenju („Narodne novine“, broj 153/13, 65/17, 114/18, 39/19, 98/19 i 67/23), a u vezi s člankom 236. Zakona o prostornom uređenju („Narodne novine“, broj 155/25) te članka 29. Statuta Općine Tompojevci, Općinsko vijeće na 10. sjednici održanoj dana 09.10.2026. godine, donosi

Odluku o donošenju IV. izmjene i dopune
Prostornog plana uređenja Općine Tompojevci
Temeljne odredbe
Članak 1.
Donose se IV. izmjene i dopune Prostornog plana uređenja Općine Tompojevci (u daljnjem tekstu: IV. izmjene i dopune plana).
Članak 2.
IV. izmjene i dopune plana izrađene su na temelju Odluke o izradi izmjene i dopune Prostornog plana uređenja Općine Tompojevci (Službeni vjesnik Vukovarsko-srijemske županije broj 20/24).
Članak 3.
Stručni izrađivač IV. izmjene i dopune plana je ZAVOD ZA PROSTORNO PLANIRANJE d.d. Osijek, OIB 78499807369. 
Članak 4.
IV. izmjene i dopune plana izrađene su u elektroničkom obliku u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik.
Članak 5.
Sastavni dio ove Odluke su:
1. odredbe za provedbu
2. grafički dio
· Namjena prostora (kartografski prikaz 1.1.)
· Građevinska područja (kartografski prikaz 1.2.)
· Provedba prostornog plana (kartografski prikaz 1.3.)
· Prometni sustav (kartografski prikaz 2.1.)
· Komunikacijski sustav (kartografski prikaz 2.2.)
· Energetski sustav (kartografski prikaz 2.3.)
· Vodnogospodarski sustav (kartografski prikaz 2.4.)
· Posebne vrijednosti (kartografski prikaz 3.1.)
· Posebna ograničenja i posebni načini korištenja (kartografski prikaz 3.2.)
3. obrazloženje
4. prikaz izmjena i dopuna odredbi za provedbu plana
Članak 6.
Sastavni dijelovi ove Odluke definirani člankom 5. dostupni su u Informacijskom sustavu prostornog uređenja pod oznakom HR-ISPU-PPGO-04561-R05.
Članak 7.
Izvornik IV. izmjene i dopune plana trajno je pohranjen u modulu ePlanovi. 
Završne odredbe
Članak 8.
Ova Odluka s prilogom koji sadrži odredbe za provedbu objavljuje se u službenom glasilu: Službeni vjesnik Vukovarsko-srijemske županije.
Članak 9.
Donošenjem ove Odluke stavljaju se izvan snage sve Odredbe za provedbu, koje su objavljene u Odluci o donošenju Prostornog plana uređenja Općine Tompojevci.

Članak 10.
Kartografski prikazi koji su do sada bili na snazi, a označeni su rednim brojevima: „1“, „2A“, „2B“, „2C“, „3A“, „3B“, „4A“, „4B“, „4C“, „4D“, „4E“, „4F“, „4G“, „4H“, stavljaju se izvan snage,  a donošenjem ove Odluke važeći kartografski prikazi su sljedeći:
· 1.1. Namjena prostora 
· 1.2. Građevinska područja 
· 1.3. Provedba prostornog plana 
· 2.1. Prometni sustav 
· 2.2. Komunikacijski sustav 
· 2.3. Energetski sustav 
· 2.4. Vodnogospodarski sustav 
· 3.1. Posebne vrijednosti 
· 3.2. Posebna ograničenja i posebni načini korištenja. 

Članak 11.
Odredbe ove Odluke ne primjenjuju se na postupke za zahvate u prostoru na česticama koje su u obuhvatu ovog Plana, a koji su pokrenuti prije stupanja na snagu ove Odluke. Isti postupci dovršiti će se po odredbama one Odluke koja je bila na snazi u vrijeme podnošenja zahtjeva.

Članak 12.
Ova Odluka stupa na snagu osmoga dana od dana objave u službenom glasilu. 
KLASA: 350-03/24-37/01
URBROJ: 2196-26-02-26-91
Tompojevci, 09.10.2026.

